Diari Oficial de la Generalitat Valenciana


Sumari del DOGV 5163, del 27-12-2005 (2005/14819)

RESOLUCIÓ d'11 de febrer de 2005, del director general d'Investigació i Transferència Tecnològica, per la qual s'accepta la renúncia a diferents beques per a la formació de personal tècnic de suport a la investigació, i se n'adjudiquen altres d'idèntiques característiques, per a l'exercici 2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5163

Data del DOGV
:   27-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14033


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ d'11 de febrer de 2005, del director general d'Investigació i Transferència Tecnològica, per la qual s'accepta la renúncia a diferents beques per a la formació de personal tècnic de suport a la investigació, i se n'adjudiquen altres d'idèntiques característiques, per a l'exercici 2005. [2005/14039]
  
L'Orde de 26 de juliol de 2004, del conseller de Cultura, Educació i Esport, ha convocat beques per a la formació de personal tècnic de suport a la investigació.
  
La resolució de 27 de gener de 2005 del director general d'Investigació i Transferència Tecnològica ha concedit les beques per a la formació de personal tècnic de suport a la investigació, en les modalitats A i B, per a l'exercici 2005.
  
Posteriorment a la resolució de 27 de gener de 2005 abans citada, la direcció general d'Investigació i Transferència Tecnològica ha rebut diferents renúncies a les beques concedides.
  
Segons el que establix la norma general 11 de l'annex I de l'Orde de 26 de juliol de 2004, del conseller de Cultura, Educació i Esport, sobre renúncies i substitucions, les renúncies o les baixes que es produïsquen entre les persones becàries de nova concessió, en els tres primers mesos del període de gaudi de la beca, podran ser cobertes amb l'adjudicació d'estes beques a les persones sol·licitants següents per l'ordre de reserva establit, si és el cas, per resolució del director general d'Investigació i Transferència Tecnològica.
  
Vistos els escrits presentats, en què es comuniquen diferents renúncies a les beques de formació de personal tècnic de suport a la investigació, concedides per la Resolució de 27 de gener de 2005 del director general d'Investigació i Transferència Tecnològica.
  
D'acord amb el que establix el Decret 184/2004 d'1 d'octubre del Consell de la Generalitat pel qual s'aprova el Reglament Orgànic i Funcional de la Conselleria d'Empresa, Universitat i Ciència, resolc:
  
Primer
  
Acceptar les renúncies a les beques de personal tècnic de suport a la investigació de les persones beneficiàries que figuren en l'annex IA (per a la modalitat A) i IB (per a la modalitat B) de la present resolució.
  
Segon
  
Procedir a l'adjudicació de les beques a les persones sol'licitants per l'ordre de reserva que establixen els annexos IIA i IIB de la resolució de 27 de gener de 2005 del director general d'Investigació i Transferència Tecnològica, abans referida, i que figuren en els annexos IIA i IIB de la present resolució.
  
Tercer
  
El període de gaudi de les beques adjudicades per substitució, segons s'especifica en els annexos IIA i IIB d'esta resolució, serà el comprés entre el 15 de febrer de 2005 i el 31 de desembre de 2005.
  
Quart
  
Desafectar crèdit de l'aplicació pressupostària 71.02.23.450.41, línia de subvenció T4015000 de la Conselleria d'Empresa, Universitat i Ciència, per un import de 62.240,00 euros que corresponen a allò previst per al pagament de 8 mensualitats incloses en el període comprés des de l'1 de febrer fins el 30 de setembre de 2005, a les persones beneficiàries que han renunciat a la beca i que figuren en els annexos IA i IB d'esta resolució, i que s'anul·le l'autorització i la disposició del crèdit en els termes referits.
  
Cinqué
  
Autoritzar la despesa i disposar el crèdit necessari per al pagament a les persones beneficiàries que figuren en els annexos IIA i IIB d'esta resolució, per un import total de 47.360,00 euros que corresponen als pagaments de 8 mensualitats incloses en el període comprés entre el 15 de febrer i el 15 d'octubre de 2005, a càrrec de l'aplicació pressupostària 33.19.65.158.64, línia de subvenció T4015000 de la Conselleria d'Empresa, Universitat i Ciència.
  
Sisé
  
El termini per a la incorporació dels becaris al centre o al departament serà de 10 dies comptadors des del 15 de febrer de 2005; s'entendrà que si no s'incorporen en este termini renuncien a la beca, llevat del cas que compten amb l'autorització d'ajornament. A estos efectes el vicerectorat d'investigació o el representant legal de la institució haurà d'acreditar davant la direcció general d'Investigació i Transferència Tecnològica la incorporació en els 10 dies següents a la data en què es produïsca.
  
Seté
  
La dotació de les beques serà de 1.100,00 euros bruts mensuals per a la modalitat A i de 760,00 euros bruts mensuals per a la modalitat B, que es lliuraran a la persona beneficiària, sempre que siga possible, per mensualitats anticipades. Als pagaments realitzats s'aplicaran les corresponents retencions previstes en la normativa vigent.
  
Huité
  
Les persones beneficiàries de les beques estan obligades a complir les obligacions establides en la norma general de procediment 5 de l'annex I de l'Orde de 26 de juliol de 2004 abans referida i de les previstes en el punt 7 de l'annex VI de la mateixa disposició.
  
Nové
  
D'acord amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei Reguladora de la Jurisdicció contenciosa administrativa, la present resolució, que posa fi a la via administrativa, es podrà recórrer potestativament en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent al de la notificació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des del dia següent al de la notificació de la present resolució.
  
València, 11 de febrer de 2005.- El director general d'Investigació i Transferència Tecnològica: Jesús T. Pastor Ciurana.
  
ANNEX IA
  
PERSONES QUE RENUNCIEN A LA BECA MODALITAT A
  
EXPEDIENT BECA TITULAR QUE RENUNCIA
  
CTBFTS/2005/047 TS/05/UJI/03 Frías Ibáñez, Álvaro
  
CTBFTS/2005/059 TS/05/UMH/03 Torres Gil, Diego
  
CTBFTS/2005/057 TS/05/UPV/01 Jiménez Fortes, Mª Isabel
  
CTBFTS/2005/074 TS/05/UVEG/05 Larrosa Moya, José
  
CTBFTS/2005/054 TS/05/UA/02 Serna Muñoz, Lucía
  
TOTAL: 5
  
ANNEX IB
  
PERSONES QUE RENUNCIEN A LA BECA MODALITAT B
  
EXPEDIENT BECA TITULAR QUE RENUNCIA
  
CTBFOR/2005/068 FP/05/UA/05 Barreiro Ortiz, Patricia
  
CTBFOR/2005/061 FP/05/UJI/01 Llorens Esteve, Mª Carmen
  
CTBFOR/2005/052 FP/05/UPV/01 Sánchez Hervás, Meritxell
  
TOTAL: 3
  
ANNEX IIA
  
ADJUDICACIONS BEQUES PER SUBSTITUCIÓ MODALITAT A
  
EXPEDIENT BECA TITULAR DE LA BECA
  
 PER SUBSTITUCIÓ
  
CTBFTS/2005/033 TS/05/UJI/03 Castilla López, Diana Virginia
  
CTBFTS/2005/055 TS/05/UMH/03 Ramón Escolano, Nuria
  
CTBFTS/2005/002 TS/05/UVEG/05 Priego Villanueva, Sonia
  
CTBFTS/2005/079 TS/05/UA/02 Serra Ruiz, Marta
  
TOTAL: 4
  
ANNEX IIB
  
ADJUDICACIONS BEQUES PER SUBSTITUCIÓ MODALITAT A
  
EXPEDIENT BECA TITULAR DE LA BECA
  
 PER SUBSTITUCIÓ
  
CTBFOR/2005/072 FP/05/UA/05 Guerola Porta, Salva
  
CTBFOR/2005/003 FP/05/UPV/01 Briz Sanchis, Gemma
  
TOTAL: 2